open-index/open-wikipedia-markdown huggingface dataset:
Abdullah bin Abbas

**Abdullah bin Abbas** (Basa Arab عبد الله بن عباس) ya iku siji Sakabat, lan minangka anak saka Abbas bin Abdul-Muththalib, pak Dhe saka Muhammad. Dhèwèké uga kaloka kanthi jeneng **Ibnu Abbas** (619 - Thaif, 687/68H).

Ibnu Abbas ya iku salah siji sahabat kang jembar kawruhe, lan akèh hadits sahih kang diriwayatake lumantar Ibnu Abbas, lan dhèwèké uga mudunake sekabehing Khalifah saka Bani Abbasiyah.

## Biografi 
### Kulawarga 
Dhèwèké ya iku anak saka kulawarga sugih ya iku Abbas bin Abdul-Muththalib, mula saka iku dhèwèké diarani **Ibnu Abbas**, *anak saka Abbas*. Ibune Ibnu Abbas ya iku Ummu al-Fadl Lubaba, kang minangka wanita kapindho kang lumebu Islam, nindakaké siji tindakan kang padha karo kanca cedhaké ya iku Khadijah binti Khuwailid, garwa Rasululah..

Bapak saka Ibnu Abbas lan bapak saka Muhammad ya iku anak saka wong kang padha, Syaibah bin Hâsyim, luwih kaloka kanthi jeneng Abdul-Muththalib. Bapak wong tuwa mau ya iku Hasyim bin Abdulmanaf, penerus saka Bani Hasyim klan saka Kurès kang misuwur ing Mekah. Ibnu Abbas uga duwé sadulur ya iku Fadl bin Abbas

## Cathetan sikil
50000 Quaoar

)]] 
**50000 Quaoar** (simbol: ) iku objèk trans-Neptunus binèr lan kandhidhat planit cilik sing ngorbit Srengéngé ing sabuk Kuiper. Dhèwèké tinemu nalika tanggal 4 Juni 2002 déning astronom Chad Trujillo lan Michael Brown ing California Institute of Technology, saka gambar kang dideleng nganggo Teleskop Oschin Samuel ing Observatorium Palomar.

## Réferènsi
Ahmad Sahal

**KH. Ahmad Sahal** () ya iku Trimurti Pamadeg Pondok Modern Darussalam Gontor Ponorogo bebarengan karo panjenengané KH Zainuddin Fananie lan KH Imam Zarkasyi. Ahmad Sahal ya iku putra kalima saka  Kyai Santoso Anom Besari.

## Riwayat Urip 
Taun 1926 panjenenganipun dados utusan ummat Islam laladan Madiun tumuju Konggrès Ummat Islam Indonésia ing Kutha Surabaya. Lan sajeroning taun kang padha bisa madegake manèh Pondok Modern Darussalam Gontor kanthi program pendhidhikan kang diwènèhi nama  "Tarbiyatu-l-Athfal". Banjur setaun Madegé  Tarbiyatu-l-Athfal, madeg uga Pandu Bintang Islam lan klub ulah raga uga kesenian kang dijenengi "RIBATA" (Riyadhatu-l-Badaniyah Tarbiyatu-l-Athfal). Wiwit taun 1929 madegake kursus Kader lan Barisan Muballigihin kanthi pungkasan ing  taun 1932. Ing taun 1935 Panjenengané mahami Ikatan Taman Perguruan Islam (TPI), yaiuu sawijining ikatan sekokolah-sekolah kang dimadegake déning alumni-alumni TA ing désa-désa saubengé désa gontor. Ing taun 1937 dimadegake uga  organisasi pasinaon Islam kang dijenengi "Raudlatu-l-Muta'allimin". Saliyané iku Panjenengan uga madegake lan mimpin Tarbiyatu-l-Ikhwan (Barisan Pemuda) lan Tabiyatu-l-Mar'ah (Barisan Wanita).

## Rujukan 
* [KH. Ahmad Sahal,http://gontor.ac.id/pimpinan/kh-ahmad-sahal/] 
* [KH. Imam Zarkasyi,http://www.facebook.com/home.php#!/pages/KH-Ahmad-Sahal/188032591212504?sk=info/]
Andhegan

**Andhegan** manawi wonten ing ngelmu karawitan punika inggih papan mandheg sekedap wonten ing tengahing gendhing utawi lagu vokal.
Ayak-ayakan

**Ayak-ayakan** manawi wonten ngèlmu karawitan inggih punika gendhing ingkang wujudipun setengah beraturan kanthi titenan jumlah gong-gonganipun boten temtu, saha dawaning gong-gongan boten tumata, nanging sistem ungelipun ricikan kethuk, kenong, saha kempul tetep saha tumata, inggih kethuk wonten ing sabetan itungan kapisan saha kaping tiga saben gatra, kenong wonten sabetan kaping kalih saha sekawan wonten ing saben gatra, kempul wonten sabetan.
Bawa

**Bawa** punika manawi wonten ing ngèlmu karawitan wujud cara kawitan ingkang kanggé milai satunggaling lagu utawi gendhing.
Abdullah bin Abdul-Asad

**Abdullah bin Abdul-Asad** (Arab:**بن عبد الأسد‎ عبد الله**) yaiku salah siji Sahabat Nabi Muhammad. Jeneng pepake yaiku Abdullah bin Abdul Asad al-Makhzumi, misuwur kanthi jeneng **Abu Salamah**, dhèwèké nandhang tatu sajeroning perang Uhud lan dadi salah siji wong kang mati syahid. Abu salamah uga disusoni déning Thaubiyah, kang uga tau nyusoni Muhammad.

## Biografi 
Dhèwèké bebarenga karo garwane yaiku Ummu Salamah Hindun binti Abu Umayah minangka sahabat lkang pisanan nganut agama Islam. Kekarone duwé anak papat, yaiku Salama, Umar, Zainab, lan Durra. Sawisé wafate Abdullah bin Abdul-Asad, Ummu Salamah Hindun binti Abu Umayah krama karo Muhammad. Abu Salamah tau mèlu ijrah ing Ethiopia, dhèwèké kaloka amarga kendelé lan kapinterane nunggang jaran.
Srepeg

Ing musik utawa karawitan sajeroning gamelan Jawa, **srepeg** iku siji wangun gendhing nalika ngiringi pagelaran wayang.

Tata wanguné ya iku:

::...N...N ...N...N
::TPTPTPTP TPTPTPTP

ing ngendi kaloro larikan dimainaké bebarengan, lan T nuduhaké thuthukankethuk, P thuthukan kempul, lan N thuthukan kenong. Kenong lan kempul tansah mainaké seleh.

Gongané nduwèni dawa sing béda-béda, miturut patheté. Suwuk bisa dipungkasi ing ngendi waé sajeroning siklus iki, miturut aba-aba saka kendhang utawa kepyak. Wangun mélodhis srepeg iku cetha, amarga dumadi saka seleh ganti gumanti karo not sacedhaké.

Irama srepeg iki racaké cepet lan dimainaké ing irama lancar.

## Réferènsi
* Neil Sorrell. *A Guide to the Gamelan*. London: Faber and Faber, 1990. Page 70.
Krajan Ayutthaya

**Krajan Ayutthaya** (basa Thai: อาณาจักรอยุธยา) punika salah satunggaling krajan bangsa Thai ingkang madeg sawatawis wekdal antawis warsa 1351 ngantos 1767 M. Jeneng Ayuthaya punika dipunpundhut saking tembung **Ayodhya** , jeneng krajan ingkang dipunpandhégani déning  Sri Rama, salah satunggaling tokoh ing cariyos Ramayana.
Popo Iskandar

**Popo Iskandar** iku pelukis Indonésia sing lair ing Garut, Jawa Kulon 18 Dhésèmber 1926 lan tilar donya ing tanggal 29 Januari 2000. Popo lulus saka ITB jurusan seni rupa ing taun 1958.

Wiwitané lukisan Popo, kaprabawan saka guruné, Ries Mulder, wong Walanda sing mulang ing Juruan Seni Rupa lan kapara ngiblat marang madahab kubisme lan abstrak. Nanging prabawa realisme Hendra Gunawan uga kuwat. Sabanjuré, Popo nemu gayané dhéwé. Kasenengan nglukis kucing, njalari Popo kerep dijuluki "pelukis kucing". Popo nglukis kaanan garang, kesèd, lucu, daya magis lan sipat-sipat liya sing dideleng ana ing wujud kucing.

## Réferènsi 
## Pranala njaba
Amri Yahya

**Amri Yahya** ya iku  pelukis Indonésia kang misuwur kelairan Palembang, Sumatra KidulIndonésia tanggal 29 September 1939 lan tilar donya ing taun 2005.

Amri nglukis kanthi médhia acrylic, acquarel, cat lenga lan nekuni médhia bathik minangka médhia ungkap. Akèh lukisan bathiké mawa ukuran gedhé. Saliyané mbathik kanggo lukisan, motif-motif abstrak bathiké uga dipigunakaké kanggo busana.

## Réferènsi
Agus Suwage

**Agus Suwage** iku seniman pelukis Indonésia sing lair ing Purworejo, Jawa Tengah, 14 April 1959.
Agus Suwage minangka salah siji seniman kontemporer pinunjul ing Indonésiai. Wiwit pungkasan taun 1980-an Agus miwiti aktif sajeroning seni rupa kontemporer. Karya-karya Agus Suwage dianggep kasil nguripaké manèh jinis seni rupa gambar. Agus Suwage mangon ing Yogyakarta karo garwa lan loro putrané. 
## Pendhidhikan
1979 – 1986: Fakultas Seni Rupa lan Desain ITB jurusan Desain Grafis.
 
## Pameran Tunggal 
*2009: “Still Crazy After All These Years” Jogja National Museum, Yogyakarta, Selasar Sunaryo Art Space, Bandung.
*2008: “Beauty in the dark”, Avanthay Contemporary Gallery, Zurich, Switzerland
*2007:  “I/CON”, Nadi Gallery, Jakarta, Indonésia
*2005:  “Pause / Re-Play”, Gladri Soemardja, Institut Teknologi Bandung, Bandung, Indonésia
*2004:  “Fabulous Fable”, Art Singapore, The Contemporary Asian Art Fair, organized by Nadi Gallery, Suntec City,

## Réferènsi
Iwel-iwel

**Iwel-iwel** iku panganan tradhisional wujud jajan pasar sing racaké tinemu ing tanah Jawa. panganan iki kagawé saka  glepung ketan dicampur parutan Klapa lan uyah banjur dibuntel godhong gedhang utawa godhong lontar.  Ing tengahing adhonan mau diisèni gula abang utawa gula jawa. Buntelan adonan mau banjur didang nganti mateng.

Panganan iwel-iwel iki racaké dimasak nalika ana adhicara kaya ta sekatènan, malem 1 Sura lan kanggo slametan selapanan bayi.

## Réferènsi
Kali Undir

**Kali Undir**, **Unir**, utawa **Lorentz** ya iku sawijining Kali ing Papua, provinsi paling wétan ing tlatah Indonesia. Kali kang ana ing hulu *pedalaman*, ngalir ing sakidulé  ngelewati alas kang isih asli, sabanjuré ngalir ing *dataran cendhèk* uga duwé muara ana ing Teluk Plaminggu, estuaria jinisé kali kang ana ing Sagara Arafura. Wiwit  abad angka 20, kali Undir wis di lewati kanggo 3 èkspèdhisi ilmiah kang diselenggarakake nagara Walanda ngelewati muara lan arusé bisa kanggo layar tumuju ing Pegunungan Jayawijaya ing pérangan tengah pulo kang mangsa iku misuwur.

Kaping 3 Kali Udir ngalami ganthi nama.Sadurungé taun 1910, Kali iki duwé nama  **Kali Lor** sajeroning basa Indonesia **Sungai Utara** (), nama kang dianggo minangka èkspèdhisi Walanda ana ing pasisir kidul Papua. Wiwit taun mau nama diowah dadi **Kali Sungai Lorentz** (), kang dijupu saka panjenengané Hendrikus Albertus Lorentz kan mimpin 2 èkspèdhisi mau. Nama Lorentz dianggo nganti separo abad sajeroning peta. Pungkasan Papua diserahake menyang  Indonesia, uga kali Lorentz diowah jenengé dadi kali Unir, miturut suku Asmat kang mènèhi jeneng. Kaanan kaya mengkene, Nagara Walanda isih migunakaké jeneng  Lorentz kanggo nyebut kali Undir.

## Uga delengen 
* Ekspedisi Papua Kidul (1907)
* Ekspedisi Papua Kidul (1909-1910)
* Ekspedisi Papua Kidul (1912-1913)
Kertawarma

**Kertawarma** (Sanskerta: कृतवर्म; Kṛtavarmā) utawa **Kritawarman** ya iku salah siji paraga ing carita Mahabharata. Kertawarma kagolong Wangsa Wresni utawa Yadawa kang béla Korawa ing perang Baratayuda.

Ing carita wayang Jawa, kertawarma ora dadi balané Korawa, nanging isih mèlu kulawarga Korawa.

## Miturut carita Mahabharata 
Kertawarma iku putra saka Herdika ratu Karajaan Bhoja, kang isih keturunan bangsa Wresni, padha karo Kresna lan Setyaki. Ing perang Baratayuda, Kertawarma bela Korawa, nanging Kresna lan Setyaki mbéla Pandhawa.

Sawisé perang rampung, bala Korawa kang sisa mung Kertawarma, Krepa, lan Aswatama. Aswatama duwé idhé kanggo nganakaké perang ing pandhawa ing tengah wengi.

Nalika wengi iku Aswatama lumebu ing kémahé pandhawa, nanging Kertawarma lan Krepa ngentèni ing jaba. Ing kono Aswatama kasil matèni Drestadyumna, Srikandi, Yudamanyu, Utamauja, lan Pancakumara. Banjur Kertawarma lan Krepa bali.

Telung puluh nem taun sawisé kadadéan iku, Kertawarma nganakaké pista bareng bangsa Wresni utawa Yadawa. Nalika mabuk Kertawarma lan Setyaki padha-padha ngécé. Setyaki ngomong yèn Kertawarma ora waninan, amarga nyerang kémahé pandhawa ing tengah wengi. Lan Kertawarma ngomong yèn Setyaèki uga curang nalika matèni Burisrawa kang lagi tapa.

Setyaki kang wis mabuk banjur nyembelih Kertawarma. Matiné Kertawarma iki sing ndadèkaké pista iku dadi perang sadulur lan kabèh taèmu mati.

## Versi Pewayangan Jawa 
Ing carita wayang Jawa, paraga Kertawarma utawa asring diéja **Kartawarma** iku putra saka pasangan Dretarastra lan Gandari. Ateges, Kertawarma ing carita wayang Jawa iku salah siji saka Korawa.

Ing pamréntahan Duryudana, Kartamarma dadi Juru Panitisastra, utawa padha karo juru tulis Astinapura. Uripé bebarengan karo Kasatriyan Tirtatinalang.

Sawisé perang Baratayuda rampung, Kartamarma mbalik menyang Astina kanggo marani bojoné Duryudana, Banowati. Nanging ing kono Banowati arep dipatèni Aswatama, amarga dianggep béla Pandhawa, jalaran saka iku kang ndadèkaké perang ing antarané.

Perang antarané Aswatama lan Kartamarma mandheg amarga Banowati lumayu lan dipapak déning Arjuna. Banjur Aswatama lan Kartamarma rukun, banjur wong loro mau ketemu Krepa kang mènèhi kabar yèn Duryudana mati.

Aswatama, Kartamarma, lan Krepa banjur nyerang kémahé pandhawa ing tengah wengi. Saka kedadéan iku Aswatama, Kartawarma, lan Krepa bisa matèni Srikandi, Drestadyumna, Pancawala, lan juga Banowati.

Aswatama mati nalika arep matèni Parikesit, putuné Arjuna kang isih bayi. Krepa kecekel nanging Kartamarma bisa lumayu. Bimasena banjur bisa nyekel Kartamarma banjur digebug nganti arep mati.

Kresna kang ngamuk ngutuk Kartamarma bakal *reinkarnasi* dadi kéwan kang ala. Kutukané Kresna kedadean, banjur Kartawarma urip manèh dadi cacing.
Sintaksis

**Sintaksis** utawi **widyaukara** punika péranganing ngèlmu linguistik ingkang ngrembag babagan ukara. Ugi rinembag bab frasa saha klausa.

**Frasa** punika rerangkèning tembung ingkang drajatipun wonten ing sangandhaping klausa.
Tuladha: *sepatu sandhal*, *bocah lanang*, *omah anyar*, *klambi abang*, *kandhang pitik*, lsp.

**Klausa** punika rerangkening tembung ingkang saged ngudhar satunggaling gagasan utawi bab ingkang saboten-botenipun dumados saking jejer utawi subjek kaliyan wasesa utawi predikat.
Abu Dzar Al-Ghiffari

**Jundub bin Junadah bin Sakan** (Arab: جُندب بن جَنادة) utawa luwih kaloka kanthi jeneng **Abu Dzar al-Ghifari** utawa **Abizar al-Ghifari** ya iku sahabat Muhammad.

## Biografi 
Abu Dzar asalé saka suku Ghifar (kaloka minangka panyamun ing mangsa sadurungé tekané Islam). Dhèwèké nganut agama Islam kanthi sukarela, dhèwèké salah siji sahabat kang luwih ndisik nganut agama Islam. Dhèwèké nekani Muhammad langsung ing Mekah saperlu mratelakake kaislamane.

Sawisé mratelakake kaislamane, dhèwèké ngubengi Mekah saperlu mbengokake yèn dhèwèké sawijining muslim nganti dhèwèké dikepruki suku Kurès. Amarga ditulungi Abbas bin Abdul Muthalib, dhèwèké dibebasake suku Kurès, sawisé suku Kurès mangerteni yèn wong kang dikepruki iku saka suku Ghifar. Dhèwèké mèlu meh kabèh pertempuran-pertempuran semangsane Muhammad gesang.

Wong-wong kang lumebu Islam lumantar dhèwèké, ya iku: Ali-al-Ghifari, Anis al-Ghifari, Ramlah al-Ghifariyah.

Dhewke kaloka setya banget marang Rasulullah. Kasetyane dibuktèkaké kanthi sosok prsaja iki ing sawijining lelungan wadyabala Muslim tumuju medan Perang Tabuk nglawan kakaisaran Bizantium. Amarha *keledai*ne lemes, dhèwèké lila lumaku sinambi mikul gawanane. Nalika iku ana kedadeyan pucuking mangsa panas.

Dhèwèké keselen lan ambruk ing ngarepe Nabi SAW. Nanging Rasulullah gumun amarga kantong banyune isih kebak. Sawisé ditakoni kenapa dhèwèké ora ngumbe banyune, tokoh kang uga kerap ngritik pangwasa sapenake dhéwé iki kandha, "Ing lelunganku iki, aku nemu tuk.

Aku ngombé banyu iku nanging mung sithik lan aku ngrasa énak banget. Sawisé iku, aku supata ora bakal ngumbe banyu iku manèh sadurungé Nabi SAW ngunjuk." Kanthi rasa trenyuh, Rasulullah ngendika, "Sira teka ijèn, sira urip ijèn, lan sira bakal mati sajeroning kaijènan. Nanging sarombongan wong saka Irak kang saleh mbesuk bakal ngurus panguburanmu." Abu Dzar Al Ghifary, sahabat setya Rasulullah iku, ngabdi kanggo Islam selawase urip.

## Réferènsi 
# Summarized Sahih Al Bukhary, Islamic University Al Madinah Al Munawarah

## Pranala njaba 
### Pranala Singah 
* Abu Dhar al-Ghifari
* And Once Again Abu-Dhar by Dr. Ali Shariati

### Pranala Sunni 
* Short biographical sketch 
* About his asceticism 
* The power of belief
Sampak

Sajeroning musikgamelan Jawa, **sampak** iku wangun gendhing kang dianggo ing iringan pagelaran wayang. Sampak kerep dianggo sawisé srepeg. Sampak iku irama paling rikat ing gamelan kang ngiringi pagelaran wayang.

Wangun sampak ya iku:

::NNNNNNNN NNNNNNNN
::TPTPTPTP TPTPTPTP

ing ngendi kaloro larikan iku dimainaké bebarengan, lan T nuduhaké thuthukan kethuk, P thuthukan kempul, lan N thuthukan kenong. Kenong lan kempul tansah ditabuh seleh. Ora nganggo kempyang.

Gongané duwé dawa kang béda-béda, racaké loro, telu, utawa patang gatra, dhedhasar tandha isarat saka kendhang. Suwuk bisa dipungkasi ing pérangan ngendi waéing siklus iki, miturut aba-aba saka kendhang utawa kepyak, lan dumadi saka siji gatra kang ditabuh sawisé gong. Wangun mélodhis saka siji sampak iku cetha, amarga gatra-gatra wujud not kang dibolan-balèni sajeroning pathet. Bab iki dimainaké ing irama lancar.

## Tuladha
Sampak pélog barang:

:2222 3333 7777
:7777 2222 6666
:6666 3333 2222
:Suwuk: xx22

Sampak duwé telung gongan. Tandha kanggo mungkasi bisa siji saka thuthukan gong, nalika nayaga  mainané rong not sabanjuré minangka notasi normal, lan banjur 22 (kaya kacethakaké déninf tandha xx22).

## Réferènsi
* Neil Sorrell. *A Guide to the Gamelan*. London: Faber and Faber, 1990. Page 70.
Ambalika

**Dèwi Ambalika** (Dewanagari: अम्बालिका;) utawa **Dèwi Ambiki** iku putrane Prabu Darmamuka ratu ing Kasi (Giyantipura) lan Dewi Swargandini. Nalika laire bareng sedina karo Dewi Amba lan Dewi Ambika. Sawise diwasa, putri 3 iku endah banget warnane, mula dadi panjang kidunge para narendra manca praja, luwih-luwih para satriya kang durung nambut silahing akrama. Prabu Darmamuka kewuhan anggone paring wangsulan marang para penglamar.

Kanggo ngawekani rusaking praja, senapati Kasi Ditya Wahmuka lan Ditya Arimuka (kang salugune isih kadange tuwa lan kadange taruna Sang Dewi) ngetokake sayembara perang, sing sapa bisa ngasorake yudane Wahmuka lan Arimuka, yaiku kang wenang mboyong putri 3 iku.

Wusanane, mung rajaputra Ngastina Raden Dewabrata kang bisa nyirnakake Ditya Wahmuka lan Ditya Arimuka. Buta 2 iku bali ing asal mulane, yaiku banyu kawah lan ari-arine bayi. Nuli ilang kakedhepake.

Dewi Amba, Dewi Ambika, lan Dewi Ambalika banjur ditumpakake kreta kencana, nedya digawa menyang Ngastina. Nanging dumadakan Dewabrata diadhang lan ditantang perang dening Prabu Salwa ratu ing negara Sauba (Soba) kang nedya ngrebut Dewi Amba. Klakon perang tandhing. Prabu Salwa kalah. Nalika arep ditigas janggane, Dewi Amba matur ngrerepa marang Dewabrata supaya ratu Sauba iku aja diprejaya. Panuwune Dewi Amba dipinangkani.

Satekane ing Ngastina, Dewi Amba matur yen salugune dhèwèké iku wis prasetya nedya mangun bebrayan kelawan Prabu Salwa. Mula Dewi Amba nyuwun kalonggaran supaya bisa ngabdi marang Prabu Salwa. Dewabrata marengake. Kanthi diderekake wadyabala Ngastina sawetara, Dewi Amba sowan Prabu Salwa ing kadhaton Sauba.

Ing sapungkure Dewi Amba, Raden Dewabrata ndhaupake Dewi Ambika lan Dewi Ambalika karo Prabu Wicitrawirya (ratu ing Ngastina, rayine Raden Dewabrata tunggal rama seje ibu).

Prabu Wicitrawirya yuswane ora dawa. Sang Prabu seda durung peputra.

Ing sasedane Prabu Wicitrawirya, Dewi Sayojanagandhi/ Dewi Durgandini/ Dewi Rara Amis/ Dewi Satyawati sungkawa banget penggalihe. Nganti sawetara suwene negara Ngastina tanpa ratu, amarga ora ana kang gumanti keprabone Prabu Wicitrawirya. Nalika iku, kang ana ing sajroning kadhaton Ngastina mung lanang 1 yaiku Raden Dewabrata/Bisma, warandha wredha 1 yaiku Dewi Durgandini, lan warandha taruna (wulanjar) 2 yaiku Dewi Ambika lan Dewi Ambalika.

Kanggo rumeksa aja nganti darah Bharata cures, Dewi Durgandini ndawuhi Dewabrata supaya nggarwa Dewi Ambika lan Ambalika, nanging Bisma ora kersa, amarga wis kadhung pratignya nedya wadat ing salawase urip.

Dewi Durgandini banjur nimbali putrane kang asmane Kresna Dwipayana (Abyasa, Wiyasa) kadhawuhan nyambung darah Bharata kanthi srana nggarwa Dewi Ambika lan Ambalika. Kresna Dwipayana nyendikani dhawuhing ibu.

Amarga nggarwa Dewi Ambika lan Ambalika, Begawan Abyasa peputra:

# Dretarastra/Dhestarata, miyos saka Dewi Ambika.
# Pandhu, miyos saka Dewi Ambalika. Kajaba 2 iku, ana maneh putrane Begawan Abyasa, miyos saka wanodya darah Waisya (Dewi Datri, parekane Dewi Ambika), yaiku Widura (Yamawidura).
#

## Cathetan sikil
Papan Anggegana Manchester

**Papan Anggegana Manchester**  ya iku sawijining papan anggegana internasional kang dumunung ana ing tlatah  Ringway, Manchester, Britania Raya. Papan Anggegana kang misuwur kanthi kodhe IATA **MAN**. Sajeroning taun 2010, papan anggegana iki kagolong dadi papan anggegana paling rame no. 4 kang ana ing Britania Raya lan no. 24 papan anggegana paling rame ing Éropah. Papan Anggegana Manchester madeg kanthi nama Ringway Airport. Wiwit digunakaké ing tanggal 25 Juni 1938, lan ing taun 1975 nganti 1986 nama papan anggegana arubah nama dadi Manchester International Airport.

## Maskapé 
 Boeing 747-240BM]]
 to land at Manchester Airport on 1 September 2010]]
 Boeing 757-200 taxiing to the gate.]]
 Airbus A321-200 takes off.]]
 Airbus A320-200 taxiing to the gate.]]
 Boeing 757-200 taxiing to the gate.]]
 Boeing 737-800 takes off.]]
 Boeing 737-800 taxiing.]]
 Boeing 737-300 taxiing.]]
 ATR 72-212A about to take off]]
 Boeing 767-300 at Gate at Terminal 3]]

### Panumpang
### Kargo
 Boeing 747-400 taxiing to parking.]]

## Operasilan statistik
### Cacah panumpang 

### Rute Paling Rame
## Pranala njaba 
* http://www.manchesterairport.co.uk Situs Resmi

## Cathetan sikil
Dinasti Kuru

**Dinasti Kuru** utawa **Wangsa Korawa** (Sanskerta: Kaurava) yaiku keturunan Raja Kuru. Ing kitab Mahabharata, dinasti iki isiné kulawarga Pandu lan Dretarastra, lan anak putuné. Nanging, jeneng Korawa luwih cedhak karo keturunan Dretarastra, sanajan Pandu lan Dretarastra saka dinasti kang padha. Antarané para Korawa (Dinasti Kuru) lan para Yadawa (Dinasti Yadu) iku saka leluhur kang padha, yaiku Yayati. Iku katon saka kulawarga Kresna lan Kunti kang lair ing Dinasti Yadu, nanging nduwé sadulur saka Dinasti Kuru.
Indraprastha

[240px|thumb|[Kresna ketemu Yudhisthira]]
**Indraprastha**  yaiku kutha gedhé ing India lor ing jaman biyèn. Kutha iki ana ing wiracarita Mahābhārata lan diprintah déning Pandhawa. Kutha iki mapan ing pinggit kali Yamuna, cedhak karo kutha krajan India saiki, Delhi. Sadurungé misuwur kanthi jeneng Indraprastha, kutha iki misuwur kanthi jeneng **Kandawaprastha**.
Téater

1. Sajarah teater

** Teater **, wis diterangna yèn thaomai (theatron) yaiku wadhah kanggo ndokok sesajèn sing dipersembahaké marang para Dhéwa. Tembung ** Theatron ** jumbuh karo rembakané éwah dadi theatre (Inggris) utawa theater (Walanda) tegesé nyakup pirang-pirang pangertosan minangka
a. siji gedhong pertunjukan
b. siji panggung utawa pentas.
Lamur

**Lamur** ya iku kaanan mripat kang bisa ndeleng kanthi trewaca. Pira-pira kaanan kang kalebu lamur antarané :
* Ora terang manawa ndeleng barang/maca tulisan  kang cedhak, karan lamur cedhak
* Ora terang manawa ndeleng barang/maca tulisan  kang adoh, karan lamur adoh
* Ora terang ndeleng ing samubarang kaanan lan katon peteng/buthek, amarga ana rereged ing sajeroning mripat, ya iku katarak kang biyasa tinemu ing mripat para sepuh.
Durga

thumb|250px|Bethari Durga
thumb|250px|Bathari Durga
**Dèwi Durga** (utawa Bethari Durga) yaiku ibu saka Déwa Ganesa lan Déwa Kumara (Kartikeya). Dhèwèké uga diarani **Uma** utawa **Parwati**. Dèwi Durga racaké digambaraké minangka wong wadon ayu kang kuning kulité lan tumpakané macan. Dhèwèké duwé tangan akèh.

Bathari Durga iku salah sijiné paraga wayang kang misuwur minangka déwaning panggoda kang dhemen ngrerindhu manungsa supaya sasar tumindaké ing pangajab bisa dadi bucara bucari ya balané Bathari Durga.

Dèwi Durga iku manggon ing alas Krendhawahana. Padunungané Bathari Durga yakuwi ing Khahyangan Dhandhang Mangore kang gumelar wujud bledhengan aran alas Setra Gandamaya alas Krendhawahana.

## Cathetan sikil
Utara

**Utara** (Dewanagari: उटर; IAST: Uttara) utawa Prabu Utara iku jeneng salah siji putra Wiratha, raja Krajan Matsya. Utara iku putra kaping pindhoné Prabu Matswapati/Durgandana, raja nagara Wirata karo permaisuriné kang jenengé Dèwi Ni Yutisnawati/Rekatawati (putri angkaté Resi Palasara karo Dèwi Durgandini. Utara duwé adhi kandhung cacahé telu, yaiku Arya Séta, Arya Sangka/Wratsangka, lan Dèwi Utari.

Utara iku ksatria kang duwé rasa kaperwiran kang gedhé, asipat gagah prakosa, kendel, pinter, sarta pinter migunakaké sanjata panah. Utara nikah karo Dèwi Tirtawati, putriné Prabu Tasikraja (raja saka Krajan Tasikretna). Dhéwékè nikah bebarengan karo nikahané adhiné sing jenengé Arya Wratsangka. Arya Wratsangka nikah karo Dèwi Sindusari (adhiné Dèwi Tirtawati) sawisé bisa matèni Arya Girikusuma lan bapaké, Prabu Prawata saka nagara Bulukapitu.

Ing naskah Wirataparwa dhéwékè dicaritakaké minangka pangéran kang takabur. Utara mudhun ing prang Bharatayuda minangka sénapati prang Pandawa didhampingi karo Arya Seta minangka Sénapati Agung. Nalika Krajan Matsya diserang déning Korawa jangkep karo wadyabala Hastinapura. Dhéwékè mangkat kanggo ngadhang wadyabala iku lan mung dikancani karo kusir kretané, yaiku waria kang jenengé Wrehanala.

Nanging sawisé tekan ing ngarepé mungsuh, Utara mudhun saka krétané lan lumayu amarga kewedèn. Wrehanala banjur kapeksa mbuka samarané. Jebul dhéwékè iku Arjuna saka kaluwargané Pandawa kang lagi diukum amarga kalah togèl nglawan Kurawa. Banjur Utara dioyak lan sawisé kecekel Utara dijagongaké ing bangku kusir. Sawisé iku, Arjuna nggantékaké Utara nglawan mungsuhé kang nalika iku wis wiwit ngrampasi peternakan duwèké Krajan Matsya.

Prastawa menangé Arjuna saka serangan Hastinapura iku ndadékaké Utara dadi wong kang kendel. Dhéwékè mèlu ing Perang ing Kurukshetra‎ ngréwangi Pandawa. Ing dina kang pisanan Utara palastra dipatèni Salya, ratu ing Krajan Madra.

Matiné Utara ndadékaké seduluré kang jenengé Arya Séta ngamuk lan matèni mungsuh-mungsuhé. Nanging dhéwékè pungkasané mati amarga dipatèni Bisma. Seduluré Utara kang liyané yaiku Sangka uga mati dipatèni Durna.

## Cathetan sikil
Halloween

**Halloween** utawa **Hallowe’en** ya iku tradhisi kang dilakoni ing tanggal 30 Oktober utawa malem tanggal 31 Oktober mligi ing Amérika Sarékat. Tradisi iki asalé saka Irlandia, banjur digawa wong Irlandia kang migrasi menyang Amérika Lor. Halloween dirayaké kanthi cara nggunakaké klambi kang medèni, lan mubeng tangga teparo kanthi jaluk permèn utawa coklat lan ngomong *Trick or treat!*. Apa kang diomongke mau wujud anceman kang tegesé *wènèhi aku permèn utawa bakal tak godha*. Jaman saiki wis ora ana kang nggodha tangga teparo yèn ora diwènehi permèn utawa liyané. Ana uga bocah kang nggodha kanthi cara ninggali tisu kiwan ing wit ngarep omah utawa nulisi kaca jendhéla omah nggunakaké sabun.

## Pranala njaba 
* Hari Raya Semua Orang Kudus dan peringatan arwah semua orang beriman
* Halloween: Mitos, Tradisi dan Pesta!
* Statistik Halloween dari Biro Sensus Amérika Sarékat
* Feast of Samhain/Celtic New Year/Celebration of All Celtic Saints 
* Samhain: Season of Death and Renewal
* Peringkat popularitas kostum Halloween tahun 2005
Brem

jmpl|Brem saka Surakarta
**Brem** yaiku panganan tradhisional kang digawé saka asil fermèntasi ketan. Ana loro jinisé brem, yaiku brem kang padhat akèh ditemoni ing Madiun lan Wanagiri, lan brem kang dhapuré cuèr ana ing Bali.

Brem kang dhapuré padhat dikenal ana ing laladan Madiun lan Wanagiri. 
Brem kang ana ing Madiun asalé saka Désa Bancong lan Kaliabu, Kecamatan Caruban, Kabupatèn Madiun, Jawa Timur. Brem kang saka Madiun dhapuré kothak gèpèng, warnané rada kuning, ukurané rata-rata 15&nbsp;cm x 5&nbsp;cm x 0,5&nbsp;cm. Brem kang asalé saka Wanagiri, Jawa Tengah, dhapuré bunder gèpèng, warnané putih, dhiamèteré kira-kira 5&nbsp;cm lan kandelé kira-kira 0,3&nbsp;cm. Brem kang dhapuré padhat rasané legi, nalika dipangan rasané semriwing lan langsung ajèr.
Brem kang dhapuré cuèr asalé saka Bali lan Nusa Tenggara, brem kang saka Bali warnané putih kaya susu, minangka kang saka Nusa Tenggara warnane abang.
September 2007

__NOTOC__
###  
**30 ** - Pelari Étiopia, Haile Gebrselassie nyithak rekor donya maraton énggal.

**30** - Tim bal-balan wanita Jerman ngawonaken Brasil ing final Piala Donya Wanita FIFA 2007.

**30** - Viswanathan Anand saka India mimpangaken Kajuwaran Donya Catur tanpa kalah.
###  
**26** - Wolu pengunjuk rasa,kalebet gangsal tiyang bhiksu dipunlaporaken tiwas nalika pihak berwajib ngupados mbubaraken aksi unjuk rasa nentang rezim militèr ing Myanmar.

**26** - Satunggaling kreteg ingkang pinuju dibangun ing Vietnam runtuh lan niwasaken watawis 60 jiwa lan adamel tatu 150 sanèsipun.

###  
**24** - Présidhèn Iran Mahmoud Ahmadinejad ngunjungi New York, AS kanggé ngrawuhi Majelis Umum PBB, lan paring sesorah ing Universitas Columbia. Kunjungan punika micu protès saking médhia, pulitisi lan kaum Yahudi New York. 
###  
**23** - Yasuo Fukuda kapilih minangka ketua Parté Dhémokrat Liberal Jepang satemah badhé dados Mahamantri Jepang ka-91. 
###  
**22** - Tokoh dhémokrasi Myanmar Aung San Suu Kyi nyaruwé dhumateng para demonstran anti junta militèr ingkang dumados saking 1.000 pendhita Buda ing Yangon, Myanmar. 
###  
**19** - Satunggiling bom montor njeblug ing Beirut, Libanon lan niwasaken 7 jalmi,kalebet satunggal anggota Parlemen Lebanon, Antoine Ghanim. 
###  
**17** - Maskapé pamiberan Singapore Airlines kasil nggayuh sabotenipun S$1,9 juta (watawis Rp12 miliar) saking lélang tikèt perdhana pesawat Airbus 380 ingkang dipunserahaken dhumateng tigang badan amal.

**17** - Bakrie Telecom kapilih nyelenggarakaken layanan jaringan tetep sambungan langsung internasional ing Indonésia lan nyisihaken kalih sainganipun Excelcomindo Pratama lan Natrindo Seluler. 

###  
**16** - Satunggaling jèt penumpang *One-Two-Go* Pamiberan 269 ingkang ngangkud 130 jalmi dhawah nalika ndharat ing tengah guyuran jawah ing Phuket, Thailand njalari 88 jalmi tiwas lan 42 tatu, kalebet 5 kritis. Pesawat punika dipunjuru anggeganai déning juru anggegana Indonésia Arief Mulyadi ingkang ugi tiwas ing kacilakan punika. 

**16** - Lindhu kakiyatan 4,7 skala Richter ngguncang Tasikmalaya, Jawi Kilèn. Miturut data Badan Meteorologi dan Geofisika, lindhu punika kadadosan ing tabuh 19.06 WIB. 

**16** - Lindhu kakiyatan 4,6 skala Richter ngguncang Bali. Miturut Badan Meteorologi dan Geofisika, lindhu kasebat kadadosan ing 8,75 LS - 115,44 BT utawi kinten-kinten 21 km kidul-wétan pasisir Sanur ing tabuh 22.57 WIB ing kalebetan 46&nbsp;km. 

**16** - Tigang lindhu kadadosan beruntun ing Sungaipenuh, Jambi lan Painan, Sumatra Kilèn ing salebeting wekdal tigang jam kanthi kakiyatan 5 ngantos 5,6 skala Richter.
Imam Nawawi

**Al-Imam al-Allamah Abu Zakaria Muhyuddin bin Syaraf an-Nawawi ad-Dimasyqi** (الإمام العلامة أبو زكريا محيي الدين بن شرف النووي الدمشقي), utawa **Imam Nawawi**, sawijining ulama madahab Syafi'i. Panjenengané miyos ing désa **Nawa**, sacedhaké kutha Damaskus, ing taun 1233M lan surud ing taun 1278M. Papan loro iku mau banjur dadi nisbat asmané, **an-Nawawi ad-Dimasyqi**. Panjenengané ulama kang winasis ing babagan fiqih dan hadis.

Imam Nawawi pindhah ing Damaskus taun 649 H lan manggon ana destrik Rawahibiyah. Ing papan iki panjenengane sinau lan ngapalake kita at-Tanbih ing wektu patang sasi lan ngapalake kitab al-Muhadzdzabb ing sasi sabanjuré mranag guruné, Syaikh Kamal Ibnu Ahmad.

Nalika sugengé, panjenengane sibuk nggulawenthah ngèlmu, nulis kitab, mulang ngaji, ngibadah, wirid, pasa, dzikir, lan sabar marang apa kang dilakoni.

## Guru-guru Imam Nawawi 
Sang Imam sinau marang guru-guru sing misuwur kaya déné Abdul Aziz bin Muhammad Al-Ashari, Zainuddin bin Abdud Daim, Imaduddin bin Abdul Karim Al-Harastani, Zainuddin Abul Baqa, Khalid bin Yusuf Al-Maqdisi An-Nabalusi dan Jamaluddin Ibn Ash-Shairafi, Taqiyuddin bin Abul Yusri, Syamsuddin bin Abu Umar. Panjenengané sinau fiqih hadis (seserepan hadis) marang asy-Syaikh al-Muhaqqiq Abu Ishaq Ibrahim bin Isa Al-Muradi Al-Andalusi. Banjur sinau fiqh marang Al-Kamal Ishaq bin Ahmad bin usman Al-Maghribi Al-Maqdisi, Syamsuddin Abdurrahman bin Nuh lan Izzuddin Al-Arbili sarta guru-guru liyané.

## Murid-murid Imam Nawawi 
Ora sethithik ulama sing mara sinau marang Iman Nawawi. Antara liya ya iku al-Khatib Shadruddin Sulaiman al-Ja’fari, Syihabuddin al-Arbadi, Shihabuddin bin Ja’wan, Alauddin al-Athar lan sing ngriwayataké hadis kaya Ibnu Abil Fath, Al-Mazi lan sapanunggalané.

## Karya 
* ''Al-Majmu' Syarh al-Muhadzdzab* (المجموع شرح المهذب), panduan ukum Islam sing pepak.
* *Minhaj ath-Thalibin* (منهاج الطالبين وعمدة المفتين في فقه الإمام الشافعي).
* *Tahdzib al-Asma* (تهذيب الأسماء).
* *Taqrib al-Taisir* (التقريب والتيسير لمعرفة سنن البشير النذير), pengantar studi hadits.
* *Al-Arba'in an-Nawawiyah* (الأربعين النووية), kumpulan 40 -tepatnya 42- hadits wigati.
* *Syarh Shahih Muslim* (شرح صحيح مسلم), penjelasan kitab Shahih Muslim bin al-Hajjaj.
* *Ma Tamas Ilaihi Hajah al-Qari li Shahih al-Bukhari* (ما تمس إليه حاجة القاري لصـحيح البـخاري).
* *Riyadhus Shalihin* (رياض الصالحين), kumpulan hadits mengenai etika, sikap dan tingkah laku yang saat ini banyak digunakan di donya Islam.
* *Tahrir al-Tanbih* (تحرير التنبيه).
* *Al-Adzkar* (الأذكار المنتخبة من كلام سيد الأبرار), kumpulan doa Rasulullah.
* *At-Tibyan fi Adab Hamalah al-Quran* (التبيان في آداب حملة القرآن).
* *Adab al-Fatwa wa al-Mufti wa al-Mustafti* (آداب الفتوى والمفتي والمستفتي).
* *At-Tarkhis bi al-Qiyam* (الترخيص بالقيام لذوي الفضل والمزية من أهل الإسلام).
* *Matn al-Idhah fi al-Manasik'' (متن الإيضاح في المناسك), membahas tentang haji.

## Catatan 
## Rujukan 
http://muslim.or.id/biografi/biografi-ringkas-imam-nawawi.html
Pratélaning maskapé udara ing Madagaskar

Ing ngisor iki pratélan maskapé penerbangan kang isih lumaku / *beroperasi* ing Madagaskar.

##  
* Pratélan maskapé panerbangan
Sabda Palon

**Sabda Palon** inggih punika paraga legendharis ingkang dipunanggep dados pandhita kaliyan pamomongipun Brawijaya V, panguwaos pungkasan ingkang angrasuk agami Buda saking Majapahit ing Jawi.

Namanipun dipunsebat wonten ing Serat Darmagandhul, salah satunggaling tembang macapat Sastra Jawi Ènggal. Dipunsebat manawi Sabda Palon boten nampi nalika Brawijaya dipunasoraken déning prajurit saking Karajan Demak kanthi pambiyantu saking Walisanga (sanadyan wonten ing padatanipun, ing sumber-sumber sajarah dipunpratelakaken manawi Brawijaya dipunasoraken déning Girindrawardhana). Sabda Palon lajeng sepata badhé dhateng malih sasampunipun 500 taun, nalika korupsi sami ngrembaka kaliyan kathah kadadosan bebaya, kanggé nyapu Islam saking Jawi kaliyan mangsulaken kamenangan agami lan kabudayan Jawi (ing Darmagandhul, agami tiyang Jawi dipunsebat agami *Buda* ingkang rumiyin sesandhingan kaliyan agami Hindhu). Serat Damarwulan kaliyan Serat Blambangan ugi nyariosaken paraga punika.

Wonten ing pangertosan ingkang langkung jero, praptanipun Sabda Palon ing teges saleresipun inggih punika mangsulaken jayanipun nusantara saking piyambakipun ingkang kesupen dhumateng kabecikan, sanès namung mangsulaken kaanan saking *sudut* agama. Mangsulaken jati dhirinipun asli nusantara ingkang kajajah pulitik saha budayanipun saking nagari ngamanca kados ta: Arab, Cina, India, kaliyan kolonial-kolonial Éropah

## Pranala njawi 
* Great Expectations: Hindu Revival Movements in Java, Indonesia oleh Thomas Reuter
Papan Anggegana Ivato

**Papan Anggegana Ivato**  ya iku sawijining wangun papan anggegana kang dumunung ana ing Antananarivo, kutha krajan Madagaskar.
## Maskapé Pamaburan 
* Air Austral (Saint-Denis)
* Air Comores International (Moroni)
* Air France (Paris- Charles de Gaulle)
* Air Madagascar (Ambanja, Ambatomainty, Ambatondrazaka, Analalava, Ankavandra, Antalaha, Antsalova, Antsiranana, Antsohihy, Bangkok, Belo, Besalampy, Dzaoudzi, Farafangana, Fianarantsoa, Fort Dauphin di Tolagnaro, Johannesburg, Maintirano, Majunga, Mampikony, Manakara, Mananara, Mananjary, Mandritsara, Manja, Maroantsetra, Mauritius, Milan-Malpensa, Morafenobe, Morombe, Morondava, Moroni, Nairobi, Nossi-Be, Paris-Charles de Gaulle, Port Berge, Sambava, Soalala, St. Denis, Ste Marie, St. Pierre, Tamatave, Tambohorano, Tsaratanana, Tsiroanomandidy, Tulear, Vohemar)
* Air Mauritius (Port Louis)
* Corsair (Paris-Orly)
* Interair (Johannesburg)

## Pranala njaba 
* Informasi papan anggegana  World Aero Data untuk FMMI
* Peta dari MultiMap
* Gambar satelit dari TerraServer
Franz Ferdinand

**Franz Ferdinand** iku jeneng saka:

* **Franz Ferdinand saka Ostenrik**, pawaris tahta Ostenrik-Honggari. Diperjaya déning Gavrilo Princip nalika tanggal 28 Juni 1914 ing Sarajevo kang nebabaké Perang Donya I.
* **Franz Ferdinand (Grup Musik)**, band rock indie saka Glasgow kang dijenengi miturut Archduke Ostenrik, lan albumé *Franz Ferdinand*.
* Tokoh sajeroning Alfred J. Kwak, sérial kartun Walanda.
Sogok telik

**Sogok telik** utawa **Sogok thuntheng** (*Adenanthera pavonina*) sawijining wit-witan kang memper tuwuhan pete, kagolong kacang-kacangan. Tuwuhan iki asalé saka Asia Kidul lan wis sumebar ing laladan-laladan tropis. Wit sogok telik duwure bisa nganti watara 10 mèter lan gedhene sakprangkulan. Ing karang padésan, sogok telik racaké thukul ana ing pomahan sakiwa tengen omah. Déné ing kutha, biyasa ditandur ing kiwa-tengen dalan gedhé utawa taman kanggo eyup-eyup.

Godhonge saemper karo godhong pete lan kelor, lan duwé kasiat kanggo tamba rematik. Kayune cukup atos saéngga kena kanggo mebel, kusen lan balungan omah.

Isiné kang warna abang menceling biyasa diklumpukake bocah-bocah kanggo dolanan, utawa dibakar lan jeroné dipangan.

Tuwuhan liya kang uga duwé jeneng *sogok telik* ya iku *Abrus precatorius* kang awujud wit-witan mrambat kang isiné bunder-bunder sak gotri warna abang menceling uga lan ana campuran warna ireng. Kanggo mbedakake, diarani *sogok telik lanang*.

## Uga delengen 
* Sogok telik lanang

thumb|295px|Isi sogok telik
Sogok telik lanang

**Sogok telik lanang**  utawa **sogok thuntheng** (*Abrus precatorius*) wis kawentar dadi tamba lambé gowèhen. Wit kang biasa mrambat ana ing pager iki duwé isi warna abang lan bunder kaya gotri. Jenengé saemper karo tuwuhan liya kang sawené béda, ya iku sogok telik (*Adenanthera pavonina)*.

Godhong tuwuhan iki manawa dicampur godhong suruh bisa kagunakake minangka tamba gowèhen.

Isiné mendemi kaya déné woh jarak pager utawa jarak kepyar.

## Uga delengen 
*Sogok telik

Gambar:Abrus precatorius-Köhler–s Medizinal-Pflanzen-002.jpg
thumb|295px|Paternostererbsen (Nahaufnahme)
September 2012

## Prastawa
## Mirsani ugi 
* Agustus 2012 - September 2012 - Oktober 2012
* Taun 2012 - Kalendher kadadosan
Oktober 2012

## Prastawa
## Mirsani ugi 
* September 2012 - Oktober 2012 - November 2012
* Taun 2012 - Kalendher kadadosan
Desember 2012

## Prastawa
## Mirsani ugi 
* November 2012 - Dhésèmber 2012 - Januari 2013
* Taun 2012 - Kalendher kadadosan
Lemèn

thumb|225px|Komposter kanggo gawé lemèn saka gegodhongan
thumb|225px|Lemèn saka damen kang bosok

**Lemèn** utawa **lemi** ya iku arane uwuh/larahan organik kang wis bosok lan banjur dadi lemah lan bisa kagunakake minangka rabuk kanggo tetuwuhan.
Ing alam, larahan kang asalé saka tuwuhan lan kéwan kaya ta gegodhongan, kekembangan, woh-wohan rencek, kayu, tai lan bathang bisa bosok lan dadi lemah sawisé sawatara wektu. Kewan-kéwan kaya ta cacing lan  rayap mbosokake gegodhongan lan kayu, kutis mangan telek pitik, inthil wedhus lan tai kéwan-kéwan liyané. Kanthi kasat matar, kruma lan baksil uga mangan barang-barang saka tuwuhan lan kéwan. Udan lan panas uga marakake tepo, gapuk lan remuk. Ananinging, racaké mbutuhake wektu kang suwé.

 
  ****Asal****
  ****Bahan****
 
  
  **1. Tetanèn**
  
 
 
  Limbah lan residu tuwuhan
  Jerami lan sekam pari, gulma, wit lan tongkol jagung, kabèh pérangan vegetatif tuwuhan, gedebog gedhang lan sepet klapa
   

  Limbah & residu kéwan ingon
  Kotoran padhet, limbah kéwan cuwèr, limbah pakan kéwan, cuwèran biogas
   

  Tuwuhan banyu
  Azola, ganggang biru, èncèng gondok, gulma air
   

  **2. Indhustri**
  
 

  Limbah padhet
  Grajèn kayu, blotong, kertas, ampas tebu, limbah klapa sawit, limbah pengalèngan panganan lan pamotongan kéwan
   

  Limbah cuwèr
  Alkohol, limbah pengolahan dluwang, ajinomoto, limbah pengolahan lenga klapa sawit
   

  **3. Limbah rumah tangga**
  
 

  Sampah
  Tinja, urin, larahan rumah tangga lan larahan kutha
Deruk lumrah

**Deruk lumrah** ya iku manuk kang duwé cucuk, getihe panas lan nak-kemanak kanthi ngendhog.

## Karakteristik 
Awaké ora pati gedhé kurang luwih 30&nbsp;cm. Wernané coklat rada njambon. Manuk iki duwé buntut rada dawa. wulu ing buntuté sing paling njaba pinggir ana wernané putih kandel. Wulu ing suwiwi rada peteng tinimbang ing awaké. Ana tutul-tutul ireng putih ing gulu.  Manuk iki urip cedhak manungsa. Golèk mangan ing ngisor, lemah. 

Gambar:Spotted Dove (Streptopelia chinensis) in Kolkata W IMG 3515.jpg| Di Kolkata, Bengal Barat, India.
Gambar:Spotted Doves- bathing I5- Kolkata IMG 6185.jpg|mandi di Kolkata, Bengal Barat, India.
Gambar:Spotted Dove preening Ic2- Kolkata.jpg|Mengandam di Kolkata, Bengal Barat, India.
Gambar:Spotted Dove- Preening I- Kolkata IMG 5289.jpg| Mengandam di Kolkata, Bengal Barat, India.
Gambar:Spotted Dove Ic2- Kolkata- preening.jpg| Mengandam di Kolkata, Bengal Barat, India.
Gambar:Spotted Dove I IMG 3149.jpg| Di Kolkata, Bengal Barat, India.
Gambar:Spotted Dove- calling I IMG 5142.jpg| Memanggil di Kolkata, Bengal Barat, India.
Gambar:Spotted Dove- bathing I- Kolkata IMG 6193.jpg| Mandi di Kolkata, Bengal Barat, India.
Gambar:Spotted Dove- bathing I- Kolkata IMG 6191.jpg| Mandi di Kolkata, Bengal Barat, India.
Gambar:Spotted Dove- bathing I2 IMG 6177.jpg| Mandi di Kolkata, Bengal Barat, India.
Gambar:Spotted Dove I DSC04432.jpg| Di Kolkata, Bengal Barat, India.
Gambar:Spotteddove.jpg|Spotted Dove
Gambar:Spotteddove1.jpg|

## Pranala njaba 
* Berkas di Google.
Wedhus gèmbèl

thumb|320px|Kumpul saka wedhus ing Patagonia, Argentina
**Wedhus gèmbèl**  utawa **wedhus gimbal** utawa **wedhus gibas** (*Ovis*) ya iku sato kéwan rajakaya saèmper wedhus nanging duwé wulu kang brintik lan ketel saéngga diarani wedhus gèmbèl. Kéwan iki diingu kanggo diajab daging lan susuné. Ing nagara manca, wuluné kang diarani wol uga diajab kanggo gawé sandhangan.

## Bédané wedhus jawa lan wedhus gèmbèl 
Wedhus jawa :
* wulune lurus
* pakané ramban lan gegodhongan
* diingu kanthi dikandhang
* wernané lumrahé ireng utawa soklat blenthang putih

wedhus gèmbèl
* wuluné brintik lan gèmbèl
* pakané suket
* lumrahé perlu dingon ana ing sawah utawa lapangan
* wernané racaké putih, mawa capuran ireng utawa soklat

## Klasifikasi 
Paling ora ana pitung spésies domba:
* Argali, *Ovis ammon*
* Domba peliharaan, *Ovis aries*
* Bighorn Sheep, *Ovis canadensis* 
* Thinhorn Sheep, *Ovis dalli* 
* Mouflon, *Ovis musimon* 
* Domba salju, *Ovis nivicola* 
* Urial, *Ovis orientalis*

Akèhé ras wedhus gembel agawé wong mérang dhedhasar kamupangatané:
* wedhus gembel pengasil wol
* wedhus gembel pedaging
* wedhus gembel pengasil wol sisan pedaging

## Uga delengen 
wedhus
Deruk jawa

**Deruk Jawa** (*Streptopelia bitorquata*) ya iku spésies manuk ing kulawarga dara Columbidae. Spesies iki sumebar ing panggonan kang mencar-mencar, ya iku ana ing Pilipina Suaranya ya iku "*kru-kruuu*".

## Perilaku 
Saba ing panggonan kang kabuka, padésan cedhak alas, nanging mligi ing alas mangrove  nganti èlevasi 600 mdpl. Turu ing wit-witan cilik, mangan ing tlatah binuka ing ndhuwur lemah, pasangan utawa sajeroning golongan-golongan cilik.

## Uga delengen 
*Deruk biyasa
*Puter

## Basa Liya 
* Basa Ceko: hrdlička šedotemenná.
* Basa Walanda: Javaanse Tortelduif.
* Basa Polen: synogarlica wyspowa.
* Basa Jepang:  オオベニバト(**oobenibato**).
* Basa Prancis: Tourterelle à double collier.

## Réferènsi
Puter

]]

**Manuk Puter** utawa The *Ringneck Dove* (manuk dara kalungan), **Ring Dove** (manuk dara ali-ali), lan **Barbary Dove**, *Streptopelia risoria*, ya iku manuk omahan saka kulawarga manuk dara (Columbidae). Manuk puter wis dadi ingon ingoné manungsa watara 2000-3000 taun amarga lulut (ora giras), gampang rumatané, lan uripé dawa (nganti 12 taun).

## Pérangané
Manuk Puter duwèni ukuran kira-kira sak kepelan tangan, dawané udakara 30&nbsp;cm (endhas tekan buntut), wuluné soklat enom ing kiwa-tengen endhas lan telih, lan malih dadi klawu ing arah buntut lan uga kang paling kas duwé kalung warna ireng ing gulu.

## Papan uripé
Ing alam, puter lumrahé tinemu ing sawah lan tegalan kaya déné deruk.

## Pakané
Kayadéné lumrahé manuk dara, manuk iki pakané kaya déné jagung, pari, otek/jewawut, canthel lan kacang-kacangan.

## Pigunané
Amarga sipaté kang luliut lan ora giras sarta gampang diingu, manuk puter digunakaké peternak kutut kanggo ngengkremi lan momong piyik kutut.
                                                                                                        

File:Barbary_Dove_chick.jpg| Piyik kang umur 2 dina
File:RingneckDove2.jpg|Puter putih
File:Barbary_Dove.JPG|A pair of Ringneck Doves
Kacer

***Kacer*** kalebu manuk ocèh-ocèhan cilik kang sadurungé kalebokaké ing kulawarga Turdidae (murai), nanging saiki kaanggep ing jinis Muscicapidae. Nduwèni rupa ireng lan putih, buntuté dawa lan kaangkat manawa sesaba ing lemah lan kadang uga nalika mencok. Manuk iki akèh tinemu ing Asia Kidul lan Asia Kidul-wétan. Lumrahé manuk iki akèh dunungé ing taman kutha, gampang dikenali amarga ocèhané.

Manuk iki asring uga karan kucica **kampung**, '*murai*, **murai kampung** lan ing basa Inggris diarani **Oriental Magpie Robin**

## Jinis ras kacer lan sebarane ing Indonesia
### Copsychus saularis musicus
Papan sumebare ing pulo Sumatra, kalebu pulo-pulo cilik ing sakupenge kaya pulo  Simeulue, Nias, Batu, Bangka, lan Belitung; banjur ing Jawa Kulon, sarta wewengkon kidul lan kulon  Kalimantan. Saliyané ing Indonesia, jinis iki uga sumebar ing Ujung Malaysia lan Thailand sisih kidul. Ras iki sok sinebut kacer dhadha putih, utawa kacer poci / sekoci.

### Copsychus saularis amoenus
Wewengkon sumebare jinis iku ya iku ing wewengkon wétan pulo Jawa lan ing Pulo Bali. Ras iki kalebu jinis kacer dhadha ireng, lan mung siji-sijiné ras kacer dhadha ireng kang habitate ing sanjabaning pulo Kalimantan.
### Copsychus saularis pluto
Ras iki sumebare mung ing Pulo Kalimantan, mligine ing sisih lor, wétan, lan wétan-kidul. Uga ana ing Pulo Maratua, ya iku pulo cilik sacedhake Pulo Kalimantan.

## Pigunan
Manuk kacer minangka fauna idhèntitas saka Kabupatèn Kulon Praga.

## Rujukan 
## Pranala njaba 
* Foto dan video
* Artikel dai Banglapedis

file:Copsychus saularis -Malaysia-8-2c.jpg | Kacer ing Malaysia
file:Oriental_Magpie_Robin_%28Copsychus_saularis%29-_Female_after_bath_in_Kolkata_I_IMG_8021.jpg
file:Oriental_Magpie_Robin_%28Copsychus_saularis%29-_Male_sitting_over_nest_in_a_Lamp_post_in_Kolkata_I_IMG_8346.jpg
file:Oriental_Magpie_Robin_%28Copsychus_saularis%29-_Male_calling_in_the_rain_at_Kolkata_I_IMG_3746.jpg
file:Copsychus_saularis_-_Ang_Khang.jpg | kacer lanang
file:Copsychus_saularis_-_Ang_Khang_female.jpg | Kacer wadon
file:Copsychus_saularis_-Dharga_Town%2C_Sri_Lanka_-juvenile-8.jpg
Morfologi basa Jawa

**Morfologi basa Jawa** utawa diaranani widyatembung ya iku salah sijiné sempalan paramasastra kang ngrembag babagan tembung. Ing *linguistik umum* nyebutaké *morfologi* minangka *kajian linguistik micro* kang nyinaoni babagan *struktur* tembung lan *prosès* dumadine . *Morfologi* njlentrehake *ékan* dhasar basa minangka *ékan gramatikal* . Tuladhané tembung **nulis** asalé saka loro *ékan minimal* ya iku **N-** lan **tulis**. *Ékan gramatikal* mau, diarani *morfem*.

## Prosès Morfologi Basa Jawa
Tembung-tembung basa Jawa bisa dumadi saka *morfem bébas* lan *morfem terikat*. Dumadine lumantar *prosès morfologis*. Miturut Poedjosoedarmo dkk, *prosès morfologi* basa Jawa bisa lumantar *prosès afiksasi*, *reduplikasi*, owahing swara, *pemajemukan*, lan *akronim* .
### Afiksasi
### Reduplikasi
### Pemajemukan
### Owahing Swara
### Akronim
## Réferènsi